ΚΑΝΟΝΙΣΜΟΣ ( ΕΟΚ ) αριθ . 1441/91 ΤΗΣ ΕΠΙΤΡΟΠΗΣ της 30ής Μαΐου 1991 για την μείωση των τιμών βάσης και αγοράς ροδακίνων, νεκταρινιών και λεμονιών για την περίοδο από 1 μέχρι 16 Ιουνίου 1991 λόγω υπέρβασης του ορίου παρέμβασης που καθορίστηκε για την περίοδο εμπορίας 1990/91

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3920/90 ( 2 ), και ιδίως το άρθρο 16β παράγραφος 4,

Εκτιμώντας :

ότι ο κανονισμός ( ΕΟΚ ) αριθ . 1388/90 της Επιτροπής ( 3 ) καθόρισε τα όρια παρέμβασης για την περίοδο εμπορίας 1990/91 σε 336 900 τόνους για τα ροδάκινα, σε 53 900 τόνους για τα νεκταρίνια και σε 390 400 τόνους για τα λεμόνια -

ότι το άρθρο 3 του κανονισμού ( ΕΟΚ ) αριθ . 1197/90 του Συμβουλίου της 7ης Μαΐου 1990 για τη θέσπιση ειδικών μέτρων για την εφαρμογή ορισμένων ορίων παρέμβασης στον τομέα των οπωροκηπευτικών για την περίοδο εμπορίας 1990/91 ( 4 ) προβλέπει ότι όταν οι ποσότητες ροδακίνων, νεκταρινιών ή λεμονιών που προσκομίζονται στην παρέμβαση στην Πορτογαλία, αφενός, και στην Κοινότητα εκτός της Πορτογαλίας, αφετέρου, κατ' εφαρμογή των άρθρων 15, 15α, 15β, 19 και 19α του κανονισμού ( ΕΟΚ ) αριθ . 1035/72 κατά την περίοδο εμπορίας 1990/91, υπερβαίνουν την ποσότητα των ορίων παρέμβασης που έχουν καθορισθεί για κάθε προϊόν για το σύνολο ή για μέρος της περιόδου αυτής, οι τιμές βάσης και αγοράς που καθορίζονται για το προϊόν αυτό για την περίοδο εμπορίας 1991/92 μειώνονται κατά 1 % για κάθε υπέρβαση της τάξης των 23 000 για τα ροδάκινα, των 3 000 τόνων για τα νεκταρίνια και των 11 200 τόνων για τα λεμόνια -

ότι, δυνάμει του άρθρου 2 παράγραφος 2 του κανονισμού ( ΕΟΚ ) αριθ . 1388/90, η υπέρβαση του ορίου παρέμβασης που καθορίστηκε για τα λεμόνια για την περίοδο εμπορίας 1990/91 υπολογίζεται με βάση τις παρεμβάσεις που πραγματοποιήθηκαν από 1ης Μαρτίου 1990 μέχρι 28 Φεβρουαρίου 1991 -

ότι, κατ' εφαρμογή του άρθρου 2 του κανονισμού ( ΕΟΚ ) αριθ . 1199/90 του Συμβουλίου της 7ης Μαΐου 1990 για την τροποποίηση του κανονισμού (ΕΟΚ ) αριθ . 1035/77 περί προβλέψεως ειδικών μέτρων για την προώθηση της εμπορίας των μεταποιημένων προϊόντων με βάση τα λεμόνια και για την τροποποίηση των κανόνων εφαρμογής του κατωφλίου παρέμβασης για τα λεμόνια ( 5 ), οι ποσότητες λεμονιών που παραδίδονται στη μεταποίηση στα πλαίσια του κανονισμού ( ΕΟΚ ) αριθ . 1035/77 του Συμβουλίου ( 6 ) προστίθενται στις ποσότητες που προσκομίζονται στην παρέμβαση για την εκτίμηση της υπέρβασης του ορίου παρέμβασης που καθορίστηκε για το προϊόν αυτό κατ' εφαρμογή του άρθρου 16β του κανονισμού ( ΕΟΚ ) αριθ . 1035/72 -

ότι, σύμφωνα με τις πληροφορίες που παρέχουν τα κράτη μέλη, τα μέτρα παρέμβασης που έχουν ληφθεί στην Κοινότητα για την περίοδο εμπορίας 1990/91 αφορούσαν 505 000 τόνους ροδακίνων, 128 830 τόνους νεκταρινιών και 466 744 τόνους λεμονιών - ότι η Επιτροπή διαπίστωσε υπέρβαση των ορίων παρέμβασης που καθορίστηκαν για την περίοδο αυτή κατά 168 329 τόνους για τα ροδάκινα, 74 930 τόνους για τα νεκταρίνια και 76 344 για τα λεμόνια -

ότι από τα ανωτέρω προκύπτει ότι οι τιμές βάσης και αγοράς για τα ροδάκινα, τα νεκταρίνια και τα λεμόνια, για την περίοδο από 1 μέχρι 16 Ιουνίου 1991, που καθορίστηκαν από τον κανονισμό ( ΕΟΚ ) αριθ . 1355/91 του Συμβουλίου ( 7 ), πρέπει να μειωθούν κατά 7 % για τα ροδάκινα, 20 % για τα νεκταρίνια και 6 % για τα λεμόνια -

ότι, κατ' εφαρμογή του άρθρου 18β παράγραφος 2 του κανονισμού ( ΕΟΚ ) αριθ . 1035 /72, οι αποσύρσεις που πραγματοποιήθηκαν στην επικράτεια της πρώην Λαϊκής Δημοκρατίας της Γερμανίας μέχρι το τέλος της περιόδου 1991/92 δεν ελήφθησαν υπόψη για τη διαπίστωση της ενδεχόμενης υπέρβασης των ορίων παρέμβασης -

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1

Οι τιμές βάσης και αγοράς για τα ροδάκινα, τα νεκταρίνια και τα λεμόνια για την περίοδο από 1 μέχρι 16 Ιουνίου 1991, που καθορίστηκαν από τον κανονισμό ( ΕΟΚ ) αριθ . 1355/91, μειώνονται κατά 7 % για τα ροδάκινα, 20 % για τα νεκταρίνια και 6 % για τα λεμόνια και ορίζονται ως εξής σε Ecu ανά 100 χιλιόγραμμα :

για τα ροδάκινα :

- τιμή βάσης : 40,58 στην Ισπανία και 42,26 στα άλλα κράτη μέλη,

- τιμή αγοράς : 22,54 στην Ισπανία και 23,47 στα άλλα κράτη μέλη -

για τα νεκταρίνια :

- τιμή βάσης : 47,84,

- τιμή αγοράς : 22,96 -

για τα λεμόνια :

- τιμή βάσης : 28,24 στην Ισπανία, 30,68 στην Πορτογαλία και 40,18 στα άλλα κράτη μέλη,

- τιμή αγοράς : 16,61 στην Ισπανία, 17,95 στην Πορτογαλία και 23,59 στα άλλα κράτη μέλη .

Οι τιμές αυτές αφορούν, αντίστοιχα :

- τα ροδάκινα των ποικιλιών Amsden, Cardinal, Charles Ingouf, Dixired, Jeronimo, J.H . Hale, Merril Gemfree, Michelini, Red Haven, San Lorenzo, Springcrest και Springtime, ποιοτικής κατηγορίας Ι, μεγέθους 61 και 67 χιλιοστών, που παρουσιάζεται σε συσκευασία -

- τα νεκταρίνια των ποικιλιών : Armking, Crimsongold, Early syn grand, Fantasia, Independence, May Grand, Nectared, Snow Oueen και Stark red gold, ποιοτικής κατηγορίας Ι, μεγέθους 61 έως 67 χιλιοστών, που παρουσιάζονται σε συσκευασία -

- τα λεμόνια της ποιοτικής κατηγορίας Ι, μεγέθους 53 έως 62 χιλιοστών, που παρουσιάζονται σε συσκευασία .

Στις τιμές αυτές δεν περιλαμβάνεται η επίπτωση της δαπάνης της συσκευασίας με την οποία παρουσιάζεται το προϊόν . Άρθρο 2

Ο παρών κανονισμός αρχίζει να ισχύει την 1η Ιουνίου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 30 Μαΐου 1991 . Για την Επιτροπή

Ray MAC SHARRY

Μέλος της Επιτροπής ( 1 ) ΕΕ αριθ . L 118 της 20 . 5 . 1972, σ . 1 . ( 2 ) ΕΕ αριθ . L 375 της 31 . 12 . 1990, σ. 17 . ( 3 ) ΕΕ αριθ . L 133 της 24 . 5 . 1990, σ . 39 . ( 4 ) ΕΕ αριθ . L 119 της 11 . 5 . 1990, σ . 57 . ( 5 ) ΕΕ αριθ . L 119 της 11 . 5 . 1990, σ . 61 . ( 6 ) ΕΕ αριθ . L 125 της 19 . 5 . 1977, σ . 3 . ( 7 ) ΕΕ αριθ. L 130 της 25 . 5 . 1991, σ . 4 .